Courchevel Country Cottage | LekkeSlaap
Courchevel Country Cottage bied selfsorgverblyf in 'n lieflike kothuis op 'n veilige landgoed in Stellenbosch op 'n koppie met 'n uitsig op die Helderberg en oor die see in die verte. Die area spog met verskeie wynlandgoedere, fietsryroetes, restaurante en gholfbane wat alles in 'n radius van 7 km vanaf die kothuis is.
Dié kothuis het slaapplek vir 4 gaste en beskik oor 2 slaapkamers, 1 badkamer en 'n oopplan-kombuis, -eetarea en -leefarea. Die eerste slaapkamer het 'n dubbelbed en die badkamer is net langsaan en het 'n bad en 'n stort. Die tweede slaapkamer het 'n dubbelbed. Gaste wat in die tweede slaapkamer slaap, moet deur die eerste slaapkamer stap om die badkamer te gebruik.
Die kombuis is met 'n yskas-vrieskas, stoof, oond, mikrogolf, ketel, broodrooster, eetgerei en breekware toegerus. Die sitarea het 'n platskerm-TV. Daar is 'n lieflike groot tuin, en 'n tennis-, rolbal- en kroukiebaan wat gaste kan gebruik.